Dollhouse (seriál)

Dollhouse je americký televízny sci-fi seriál vytvorený Jossom Whedonom, ktorý sa dostal do produkcie v apríli 2008. Seriál je vysielaný na americkej televíznej stanici FOX od 13. februára 2009 v piatok o 21:00 EST. 11. novembra bol seriál oficálne zrušený. Posledný diel bude odvysielaný 22. januára 2010. Hrá v ňom Eliza Dushkuová, ktorá spolupracovala s Jossom Whedonom aj na jeho projektoch Buffy, premožiteľka upírov a Angel.

Obsadenie 
Bábiky sú očividne nazvané podľa kódových slov medzinárodná hláskovacej tabuľky.

Stále obsadenie 
 Eliza Dushkuová ako Echo – hlavná postava; bábika, ktorá sa zo stavu s vymazanou mysľou, stáva samostatne vedomá.
 Olivia Williamsová ako Adella DeWitt – nádherná, sofistikovaná, chladná ako ľad. Vedie Dollhouse.
 Tahmoh Penikett ako Paul Ballard – agent FBI, je na stope mýtu o Dollhouse.
 Fran Kranz ako Topher Brink – geniálny programátor, ktorý výrečný, atraktívny a ľahkovážne nemorálny. Je zodpovedný za vytvorenie bábik a ich nevedomosti.
 Dichen Lachmanová ako Sierra – bábika; nie je samostatne vedomá ako Echo.
 Enver Gjokaj ako Victor
 Harry J. Lennix ako Boyd Langton – ex-policajt, Boyd je „obluhovač“ Echo – jej osobný strážca. Nenávidí sa za to, že zobral túto prácu.

Produkcia 
Tvorkyňami seriálu sú Elizabeth Craftová a Sarah Fainová, zatiaľ čo Tim Minear a Steven S. DeKnight slúžia ako konzultívni producenti. Na seriáli pracuje skupina scenáristov ako Tim Minear, Jed Whedon, Maurissa Tancharoenová, Elizabeth Craftová a Sarah Fainová a Joss Whedon. Whedon bude režírovať množstvo jeho vlastných epizód, ako to robil v minulosti. Tim Minear a producent Buffy David Solomon budú tiež vo funkcii režiséra. Úvodnú pieseň k seriálu napísali Jonatha Brookeová a Eric Bazilian.

Seriálu Dollhouse, ktorý je produkovaný spoločnosťami 20th Century Fox Television, Whedonovou Mutant Enemy Inc. a Dushkuovou Boston Diva Productions, bolo udelených 13 epizód záväzne k FOXu s ohláseným licenčným poplatkom v rozmedzí od 1,5 až 2 miliónov dolárov za epizódu. Televízia FOX sa rozhodla zrieknuť sa pilotnej epizódy seriálu a rozhodla sa vytvoriť fond na konštrukciu pripravovaných scén a kultúrnej súvislosti televízneho seriálu. Seriál bol opisovaný ako „domček bábik v životnej veľkosti“ (). 22. júla 2008 Joss Whedon vyhlásil, že prvá epizóda „Echo“ bude vysielaná ako druhá, zatiaľ čo prvou sa stane nová epizóda hovoriac „nápad vytvoriť novú pilotnú epizódu neprišla od televízie. Bol môj.“

Navýšenie vysielacieho času 
Dollhouse spolu so seriálom Fringe od J. J. Abramsa, bol v Spojených štátoch vysielaný s polovicou reklamného času, čo seriálu pridalo 6 minút navyše. Bola to súčasť nového podnetu televízie FOX, tzv. „Remote-Free TV“. V druhej sezóne bolo toto zrušené.

Referencie 

Televízne seriály USA
Dramatické televízne seriály
Vedecko-fantastické televízne seriály
 
Televízne seriály FOX